**Pályázat: ÖKOTURIZMUS KÉMÉNDEN ÉS HÉREGEN**

**Pályázat ID száma: SKHU/1601/1 1/225**

A projekt az Interreg V-A Szlovák Köztársaság - Magyarország Együttműködési Program keretén belül valósul meg, finanszírozását az Európai Regionális Fejlesztési Alap, a Szlovák Köztársaság és Magyarország állami költségvetése, és a projektpartnerek saját forrásai biztosítják.

A projekt fő partnere „Kémend község“ (SK), [www.kamenin.sk](http://www.kamenin.sk),  határon túli partnere „Héreg Község“(HU), www.hereg.hu.

**A projekt megvalósítása 2018. január 1-jén kezdődött, és 2019. április.30-ig tart.**

A projekt fő célja a helyi természeti és kulturális értékekre alapuló minőségi turizmusfejlesztése ökoturisztikai infrastruktúra kialakításával.

**Kémend községben** felépül szabadtéri színpad, tető tájházon lesz felújítva, lovak, lovas szekér, lóhám, szénatárolók, pavilonok padokkal öko-oktatási célokra, kilátó torony, információs táblák lesznek elhelyezve.

**Héreg községben** lesz az önkormányzat tulajdonában lévő Héreg 773/6 hrsz.-ú ingatlan 4662 m2 véderdő kialakítása. Az ingatlan a belterület és a külterületi határon található. A község rendezési tervében, építési szabályzatában a terület véderdő kialakítására lett kijelölve.

Nem csak a kül- és belterületi határ szélén található az ingatlan, hanem a külterületen található régi tsz telep – ami most több vállalkozás telephelye – és a lakóházak, valamint az újonnan kialakított építési telkek között van. Cél, hogy a véderdő telepítésével védjük a lakókörnyezetet a gazdasági területektől. Növeljük a fás és cserjés területet a község területén. A fák és cserjék kiválasztásánál arra törekedtünk, hogy olyan fajokat beszerzését célozzuk meg amelyeket egész évben képesek véderdői funkciójukat betölteni. A véderdő lakóházak közvetlen közelében kerül kialakításra így az erdő szélén egy rönk bútor együttes kerülne kihelyezésre és szalonnasütő hely kerülne kiépítése.

Az erdőt egy árok választja el az úttól, így egy fahíd megépítését is tervezzük.

Az önkormányzat tulajdonában lévő 054/1 hrsz-ú ingatlanon található játszóteret felújítjuk és 6 db új játékot szerzünk be és felújítjuk a parkolót.

A Héreg 257/2-es helyrajzi számon megtalálható „Pásztorház „ belső felújítása és környezetének rendezése, szabadidős külterületi közösségi tér kerül kialakításra. Az udvaron meglévő kút felújítása, és befedése, valamint a 257/2 és a 257/3-as helyrajzi számú ingatlan kerülne bekerítésre. Az épületben három külön elválasztható tér található, melyet külön - külön más-más funkcióval szeretnénk ellátni. 1-es tér turisztikai központ és kiállító tér. Itt szeretnénk elhelyezni a Gerecse Natúrparkot bemutató a községet és a környezeti turisztikai lehetőségeket, a Gerecse állat és növényvilágát bemutató kiállítást. A 2. térben népi foglalkoztató teret kívánunk kialakítani. A gyermekek és a felnőttek részére kézműves foglalkoztató helyiséget szeretnénk működtetni ahol régi elfelejtett mesterségeket mutatnánk be (kosárfonás, szalmafonás stb.) Ugyanitt kerülne elhelyezésre egy számítógépes foglalkoztató, ahol gyermekek és felnőttek internet hozzáféréssel ismerkedhetnének a számítástechnika rejtelmeivel. Beszerzésre kerülnének számítógépek, monitorok és egy 1 db kamera. A kamera segítségével rögzítenénk a faluban történt eseményeket, melyeket a világhálón mindenki számára elérhetővé tennénk.

A 3. tér közösségi tér lenne, mely szervesen kapcsolódik az udvarban kialakítandó szabadtéri létesítményekhez. Közösségi összejöveteleket, programokat lehet szervezni. Egyesületek és szervezetek részére adna lehetőséget programjaik lebonyolítására. Ismeretterjesztő előadások megtartására is alkalmas.

Az udvaron a régi kút befedésre kerülne. Építünk egy kemencét, mely lehetőséget ad arra, hogy a hagyományos régi kenyérsütést népszerűsítsük. A kemencét egy fedett térrel vennénk körül, ahol jó idő esetén szintén közösségi összejöveteleket lehet megtartani, ahova padok és asztalok kerülnének beszerzésre.

A projektre vonatkozó fent említett információ nem feltétlenül tükrözi az Európai Unió hivatalos álláspontját. (A programról bővebben lásd: www.skhu.eu)